ߓߐ߬ߟߐ߲߬ߝߐ߬ߟߊ

ߓߐ߬ߟߐ߲ ߕߎ߬ߟߌ 
ߡߐ߰ߓߊ ߟߎ߬ ߦߴߊ߬ ߝߐ߫ ߟߊ߫ ߞߏ߫ ߝߟߐ߫ ߕߘߍ߬߸ ߓߐ߬ߟߐ߲ ߕߎ߲߬ ߕߍ߫ ߕߎ߰ ߟߊ߫ ߝߏ߫ ߝߎ߬ߙߋ ߓߊ߯ ߞߍ߫ ߘߎ߱ ߡߊ߬߸ ߊ߬ ߘߏ߲߬ ߕߍ߫ ߕߎ߰ ߟߊ߫ ߦߙߐ߫ ߜߘߍ߫ ߘߐ߫ ߕߏ߲ߓߏ߲ ߞߐ߫. ߏ߬ ߟߋ ߦߴߊ߬ ߦߌ߬ߘߊ߬ ߟߊ߫ ߞߏ߫ ߊ߬ߟߋ߬ ߟߊ߫ ߞߏ ߓߍ߯ ߓߎ߲ߓߎ߲ߣߍ߲߫ ߦߋ߫ ߜߟߍ߬ߦߊ ߟߋ߬ ߡߊ߬. 

ߓߐ߬ߟߐ߲ ߦߋ߫ ߝߐߛߐ߲ ߛߞߌ߬ߣߍ߲ ߠߋ߬ ߘߌ߫ ߞߟߏ߬ߡߊ߲߫ ߞߐ߫ ߞߙߎ߬ߣߍ߲ ߘߏ߫ ߣߌ߫ ߓߘߊ߬ ߘߟߊߕߍ߰ߣߍ߲ ߘߏ߫ ߟߊ߫߸ ߞߵߊ߬ ߛߊ߬ߡߊ߲߫ ߕߊߦߌ߲߯. 

ߣߌ߫ ߞߏ߬ߣߌ߲ ߦߋ߫ ߖߟߎ߬ ߅ ߟߋ߬ ߘߌ߫ ߞߊ߬ ߞߏߙߊ ߞߍ߫ ߖߟߎ߬ (؟) ߘߌ߫߸ ߒ߬ߓߊ߬ ߓߐ߬ߟߐ߲ ߦߋ߫ ߖߎ߬ߟߎ߫ ߃ ߟߋ߬ ߘߌ߫. ߕߎ߬ߡߊ߬ߘߐ߫ ߏ߬ ߞߘߐ ߘߌ߫ ߛߋ߫ ߞߍ߫ ߟߴߊ߬ ߟߊ߫ ߡߐ߰ ߜߍ߬ߟߍ߲߬ ߡߊ߬ߕߐ߮ ߘߌ߫߸ ߓߴߊ߬ ߝߐߓߊ߮ ߟߎ߬ ߦߴߊ߬ ߝߐ߫ ߘߐ߲߬ߞߟߌ ߘߐ߫ ߛߐ߲߬ ߞߏ߫: «ߓߐ߬ߟߐ߲ ߖߎ߬ߟߎ߫ ߛߊ߬ߓߊ߫߸ ߗߍ߬ߦߊ߬ ߞߊ߲߫ ߛߊ߬ߓߊ߫…».

 ߓߐ߬ߟߐ߲ ߝߐ߫ ߘߊߞߎ߲ ߠߎ߬ 
ߞߊ߬ߦߌ߯ ߡߊ߲߬ߘߋ߲߫ ߞߘߐ߬ߡߊ߲ ߘߐ߫߸ ߓߐ߬ߟߐ߲ ߕߘߍ߬ ߦߋ߫ ߝߐ߫ ߟߊ߫ ߞߏ߫ ߜߍߟߍ߲ ߜߊ߲߰ߛߊ߲ ߠߋ߬ ߘߐ߫߸ ߊ߬ ߣߌ߫ ߕߏߟߏ߲߫ ߜߊ߲߯ߛߊ߲ ߠߎ߬ ߝߣߊ߫ ߘߐ߫߸ ߏ߬ ߡߍ߲ ߘߏ߫ ߟߎ߫ ߝߣߊ߫ ߕߘߍ߬ ߦߋ߫ ߟߊߓߊ߲߫ ߠߊ߫ ߥߊ߬ߥߎߟߋ ߡߊ߬ߊ߬ ߘߏ߫ ߟߎ߫ (ߕߘߍ߬) ߦߋ߫ ߟߊߓߊ߲߫ ߠߊ߫ ߜߐ߬ߛߐ߲߬ߞߐ ߟߋ߬ ߡߊ߬ ߗߍ߬ߞߎ߲ ߠߎ߬ ߣߌ߲߫ ߗߍ߬ߝߊߘߌ߲ ߠߎ߬ ߓߟߏ߫߸ ߡߍ߲ ߠߎ߬ ߕߘߍ߬ ߦߋ߫ ߟߊߓߊ߲߫ ߠߊ߫ ߢߐ߲߯ ߝߊ߮ ߡߊ߬ ߝߊ߲߭ ߠߊ߫߸ ߥߟߊ߫ ߞߙߐ߬ߕߍ ߟߊ߫. ߓߐ߬ߟߐ߲ ߝߐ߫ ߘߊߞߎ߲ ߡߍ߲ ߠߎ߬ ߦߋ߫ ߒߠߋ ߞߣߐ߫߸ ߏ߬ ߟߎ߬ ߝߟߍ߫: 
 ߓߐߟߐ߲ ߝߐ߫ ߘߊߞߎ߲߫ ߡߊߟߐ߲ߣߍ߲ ߘߏ߫ ߟߋ߬ ߦߋ߫ ߡߐ߰ ߡߊߟߐ߲ߣߍ߲ ߠߎ߬ ߛߎ߬ߞߏ߬ߦߊ߬ ߘߊߞߎ߲ ߠߎ߬ ߘߌ߫߸ ߞߵߊ߬ߟߎ߫ ߟߊ߫ ߞߏ߫ ߞߍߣߍ߲߫ ߞߘߐ ߟߎ߬ ߘߐߛߊߙߌ߫ ߞߵߏ߬ ߞߍ߫ ߢߣߊߓߊ߮ ߟߎ߬ ߖߎ߬ߛߎ ߘߐߕߐߘߐ߲߫ ߝߋ߲ ߘߌ߫߸ ߞߵߊ߬ ߦߌ߬ߘߊ߬ ߞߴߏ߬ ߟߊ߫ ߛߊ߬ߦߊ ߞߐ ߣߌ߲߬ ߘߐ߫ ߞߴߊ߬ ߢߐ߲߰ ߜߘߍ߫ ߕߍ߫ ߡߊ߲߬ߘߋ߲߫ ߏ߬ ߞߐ߫ (... ߟߊ߫ ߛߊ߬ߦߊ ߘߐ߫߸ ߊ߰ ߗߍ߭ ߟߎ߬ ߓߊ߲߫ ߘߊ߫)߸ ߛߊ߫ ߡߐ߰ ߜߘߍ߫ ߘߴߊ߬ ߢߡߊߟߊ߫ ߏ߬ ߡߊ߬ ߢߊ ߡߍ߲ ߡߊ߬. 

 ߓߐ߬ߟߐ߲ ߝߐ߫ ߘߊߞߎ߲߫ ߡߊߟߐ߲ߣߍ߲ ߘߏ߫ ߟߋ߬ ߦߋ߫ ߖߐ߲߭ߓߍ߲߬ߘߍ ߊ߬ߙߊ߬ߓߊ߬ ߟߊ߬ߓߊ߲ ߘߌ߫߸ ߏ߬ ߡߍ߲ ߦߋ߫ ߡߊ߲߬ߘߋ߲߫ ߗߍ߬ߞߎ߲ ߣߴߊ߬ ߛߏ߯ߡߊ ߣߴߊ߬ ߢߊ߬ߜߊ ߟߎ߬ ߟߊ߫ ߝߌ߬ߘߊ (ߛߊߟߌߟߏ߲) ߟߏ߲ ߘߌ߫. ߞߊ߬ ߗߍ߬ߞߎ߲ ߠߎ߬ ߘߐߓߏ߲߫ ߞߵߊ߬ߟߎ߫ ߘߐߖߏ߯ߙߏ߫ ߞߵߊ߬ߟߎ߫ ߟߊߝߌ߬ߛߦߊ߬ ߢߐ߲߮ ߘߌ߫߸ ߏ߬ ߘߏ߫ ߟߎ߫ ߕߘߍ߬ ߦߋ߫ ߟߊߓߊ߲߫ ߠߊ߫ ߛߎ߬ߣߎ߲ ߠߋ߬ ߡߊ߬ߊ߬ߟߋ߬ ߢߐ߲߯ ߕߍ߲ߞߍߙߍ߲ ߣߌ߫ ߢߐ߲߯ ߘߐ߲ߘߐ ߣߌ߫ ߢߐ߲߯ ߓߏ߲ ߞߐ߬ߙߍ߬ߕߍ ߟߎ߬ ߟߊ߫߸ ߏ߬ ߡߊߟߐ߲ߣߍ߲߫ ߦߋ߫ ߡߊ߲߬ߘߋ߲߫ ߞߏߛߓߍ߫. 

 ߓߐ߬ߟߐ߲ ߝߐ߫ ߘߊߞߎ߲ ߘߏ߫ ߟߋ߬ ߦߋ߫ ߛߏ߬ߟߌ ߘߌ߫߸ ߓߊ ߗߍ߭ ߟߎ߬ ߕߘߍ߬ ߦߋ߫ ߢߐ߲߮ ߠߊߞߎ߲߫ ߠߊ߫ ߘߊߞߎ߲ ߏ߬ ߘߐ߫ ߓߊ ߓߍ߯ ߦߋ߫ ߣߊ߬ ߟߴߊ߬ ߡߊ߬ߡߐ߮ ߟߋ߬ ߞߐ߫߸ ߏ߬ ߟߋ ߕߘߍ߬ ߦߴߊ߬ ߞߍ߫ ߟߊ߫ ߊ߬ߟߎ߫ ߕߘߍ߬ ߦߋ߫ ߡߊߕߐ߯ ߟߊ߫ ߓߐ߬ߟߐ߲߬ߝߐ߬ߟߊ ߟߎ߬ ߓߟߏ߫߸ ߞߊ߬ ߡߊ߲߬ߘߋ߲߫ ߗߍ߬ߓߟߏ (ߗߍ߬ߞߎ߲ ߠߎ߬ ߟߊ߫ ߝߐߟߌߛߋ߲) ߦߏ߫ «ߘߎ߬ߥߊ»ߏ߬ ߛߌߦߊߡߊ߲߫ ߓߘߊ߫ ߞߍ߫ ߊ߲ ߠߎ߬ ߖߍ߬ߘߍ ߕߋ߬ߟߋ ߞߎ߲߬ߝߟߐ ߘߐ߫߸ ߡߐ߱ ߘߏ߫ ߟߎ߫ ߕߏ߫ ߘߴߏ߬ ߘߏ߫ ߟߎ߫ ߘߐ߫߸ ߦߏ߫ ߝߊ߲ߘߊ߲ߞߐ߫ ߣߊ߲ߛߊ߬ߛߌ߫. 

 ߊ߬ ߕߘߍ߬ ߦߋ߫ ߝߐ߫ ߟߊ߫ ߞߟߍ߬ߘߋ߲ ߠߎ߬ ߢߍ߫ ߞߵߊ߬ߟߎ߫ ߘߐߛߎ߫ ߝߊߘߌ߲ߧߊ ߡߊ߬߸ ߞߊ߬ ߗߍ߬ߝߊߘߌ߲ ߣߌ߫ ߣߊ߲߬ߞߌ߲߫ ߕߊ߬ߡߌ߲߬ߣߍ߲ ߠߎ߬ ߟߊ߫ ߘߐ߬ߝߐ ߢߊߝߐ߫߸ ߞߵߊ߬ ߦߌ߬ߘߊ߬ ߞߴߏ߬ ߟߎ߬ ߟߊ߫ ߛߊ߬ߦߊ ߞߐ߫ ߘߐ߫ ߞߏ߫ «ߌ߬ߦߏ߯ ߗߍ߬ ߕߍ߫ ߡߊ߲߬ߘߋ߲߫ ߏ߬ ߞߐ߫؟»: ߞߵߊ߬ ߦߌ߬ߘߊ߬ ߊ߬ߟߎ߫ ߟߊ߫ ߞߴߊ߬ߟߎ߬ ߦߴߊ߬ߟߎ߫ ߘߐߖߊ߬ ߟߋ߬߸ ߞߏ߫ ߓߊߏ߬ ߡߐ߰ ߛߌߟߊ߲߫ ߘߊ߫߸ ߥߟߊ߫ ߌ ߡߊ߫ ߛߌߟߊ߲߫߸ ߞߴߊ߬ ߟߊߓߊ߲߫ ߕߐ߫ ߦߋ߫ ߛߊ߬ߦߊ ߟߋ߬ ߡߊ߬: ߞߵߊ߬ ߦߌ߬ߘߊ߬ ߞߏ߫ ߊ߬ߟߎ߬ ߞߊߣߊ߬ ߛߌߟߊ߲߫ ߘߋ߬߸ ߞߏ߫ ߓߊߏ߬ ߣߌ߫ ߡߐ߱ ߛߌߟߊ߲߫ ߘߊ߫ ߛߊ߬ߦߊ ߢߍ߫߸ ߣߌ߫ ߛߊ߬ߦߊ ߡߊ߫ ߓߐ߫߸ ߌ ߘߌ߫ ߡߊ߬ߟߏ߬; ߞߊ߬ ߓߊ߲߫ ߞߵߊ߬ ߦߌ߬ߘߊ߬ ߊ߬ߟߎ߫ ߟߊ߫ ߞߏ߫ (ߡߊ߬ߙߌ߬ߝߊ߬ ߞߌߛߍ ߦߋ߫ (ߞߍ߫ ߘߊ߫) ߖߊ߲߬ߝߊ߬ߒߕߋ ߟߋ߬ ߘߌ߫߸ (ߞߊ߬) ߊ߬ ߦߋ߫ ߕߊ߬ߡߌ߲߬ ߠߊ߫ ߗߍ߭ ߘߏ߫ ߟߊ߫ ߞߊ߬ ߥߊ߫ ߗߍ߬ (ߗߍ߰ ߘߏ߫) ߜߘߍ߫ (ߡߌߣߊ߬) ߓߏ߲߫߸ (ߏ߬ ߘߐ߫) ߊߟߊ ߟߋ߬ ߣߐ߬ ߛߌ߬ߡߊ ߘߊ߲߫ ߠߊ߫). 

ߏ߬ ߞߘߐ ߟߋ߬ ߦߋ߫ ߛߌߟߊ߲߫ ߕߍ߫ ߡߐ߰ ߕߟߊ߫ ߟߊ߫߸ ߗߍ߬ߝߊ߬ߘߌ߲߬ߧߊ ߝߣߊ߫ ߕߍ߫ ߡߐ߰ ߞߛߌ߫ ߟߊ߫߸ ߏ߬ ߘߐ߫ ߛߌ߬ߡߊ߫ ߟߋ߬ ߘߊ߲ߣߍ߲߫.

 ߓߐ߬ߟߐ߲ ߝߐߟߌ߫ ߓߟߏ ߟߎ߬  
ߓߐ߬ߟߐ߲ ߓߟߏ ߡߍ߲ ߡߊߟߐ߲ߣߍ߲߫ ߦߋ߫ ߠߎ߬ ߓߟߴߏ߬ ߡߣߊ߬ ߕߍ߫߸ ߓߊߏ߬ ߊ߲ ߡߴߊ߬ ߝߋ߲߫ ߢߣߊߓߊ߯ߦߊ߫ ߡߎߣߎ߲߬߸ ߏ߬ ߘߐ߫ ߕߍߕߍ߮ ߣߌ߲߬ ߦߋ߫ ߕߐ߲ߛߐ߲ ߠߋ߬ ߘߌ߫: 
ߘߎ߬ߥߊ: ߓߐ߬ߟߐ߲ ߝߐߟߌ߫ ߓߟߏ߫ ߡߊߛߌߟߊ߲ߣߍ߲ ߘߏ߫ ߟߋ߬ ߦߋ߫ ߘߎ߬ߥߊ ߟߋ߬ ߘߌ߫. ߒߠߋ ߟߊ߫ ߖߌ߰ߟߌ߬ ߘߐ߫ ߒߞߏ߫ ߊ߬ߟߋ ߕߐ߯ߟߊߣߍ߲߫ ߦߋ߫ (ߞߐ߬ߣߐ ߡߍ߲ ߦߋ߫ ߛߓߏ߬ ߛߎ ߘߊߥߎ߲߫ ߠߊ߫ «ߘߎߥߊ߫ ߞߎ߲߬ߜߍ») ߘߎ߬ߥߊ ߟߋ߬ ߟߊ߫߸ ߡߍ߲ ߞߘߐ ߦߋ߫ ߞߏ߫ ߛߎ߭ ߟߎ߬ ߟߊ߫ ߓߟߏ ߟߋ߬ ߦߴߊ߬ߟߋ߬ ߘߌ߫߸ ߡߍ߲ ߘߐ߲߭ ߘߌ߫ ߛߋ߫ ߘߎ߬ߥߊ ߟߎ߬ ߟߐ߬ ߟߴߊ߬ ߕߌ߱ ߘߊߥߎ߲߫ ߠߊ߫.
 ߓߐ߬ߟߐ߲ ߣߌ߫ ߞߊ߬ߞߎߘߊ 
ߞߊ߬ ߓߍ߲߬ ߓߐ߬ߟߐ߲ ߠߊ߫ ߥߊ߬ߥߎ߬ߟߋ߫ ߟߊߣߍ߲ ߡߊ߬ ߡߊ߲߬ߘߋ߲߬ ߡߌߙߌ߲ߘߌ ߞߊ߲߬ ߘߐ߬ߝߐ ߞߎ߲߬ߕߊ߮ ߞߘߐ߫߸ ߏ߬ ߞߊ߬ ߡߊ߲߬ߘߋ߲߬ ߖߡߊߣߊ ߟߎ߬ ߞߎ߲߬ߠߊ߬ߛߌ߮ ߟߎ߬ ߟߐ߬ ߓߐ߬ߟߐ߲ ߓߐ߫ ߊ߬ ߟߐ߬ߘߎ߰ ߞߘߐ ߟߎ߬ ߘߐ߫߸ ߛߴߊ߬ ߞߏ ߘߌ߫ ߓߊ߰ߛߌ߬ߓߐ߫ ߡߌ߬ߙߌ߲߬ߘߌ ߟߎ߬ ߓߟߏ߫. 

ߏ߬ ߟߋ ߡߊ߬ ߓߐ߬ߟߐ߲ ߛߋ߫ ߘߊ߫ ߏߙߏߞߍߛߌ ߟߎ߬ ߣߌ߫ ߝߊ߬ߥߏ߬ߟߊ߬ߓߐ߬ߟߊ ߟߎ߬ ߣߌ߫ ߡߐ߱ ߛߎ߮ ߓߍ߯ ߘߏ߫ ߓߟߏ߫. ߞߏ߬ߣߵߏ߬ ߓߍ߯ ߣߴߊ߬ ߕߊ߫߸ ߓߐ߬ߟߐ߲ ߝߐߓߊ߯ ߓߟߏߡߊߞߊ߬ߣߍ߲ ߠߎ߬ ߦߋ߫ ߡߊ߲߬ߘߋ߲߬ ߖߡߊߣߊ ߟߎ߬ ߛߌߦߊߡߊ߲߫ ߘߐ߫ ߡߎߣߎ߲߬߸ ߡߍ߲ ߠߎ߬ ߦߋ߫ ߗߍ߬ߞߎ߲ ߠߎ߬ ߣߌ߫ ߢߊ߬ߜߊ߫ ߕߊ߬ߡߌ߲߬ߣߍ߲ ߠߎ߬ ߡߊߕߐ߯ ߟߊ߫ ߛߊ߫ ߢߣߊߡߊ ߟߎ߬ ߘߴߊ߬ߟߎ߫ ߢߡߊߟߊ߫ ߊ߬ߟߎ߫ ߡߊ߬. 

 ߦߟߌߡߊߛߙߋ ߟߎ߫  

ߦߌߟߡߊ:ߡߊ߲߬ߘߋ߲߫ ߝߐߟߌߝߋ߲
ߦߌߟߡߊ:ߝߐߟߌߝߋ߲
ߦߌߟߡߊ:ߓߐ߬ߟߐ߲߬ߝߐ߬ߟߊ
ߦߌߟߡߊ:ߓߐ߬ߟߐ߲